Bendrasis pagalbos centras

Bendrasis pagalbos centras – įstaiga, skirta atsakyti į pagalbos skambučius, reaguoti į pagalbos prašymus ir valdyti skubiosios pagalbos tarnybų pajėgas.

 Istorija 
2003 m. įsteigtas Bendrasis pagalbos centras prie Vidaus reikalų ministerijos, įgyvendinant Europos Sąjungos direktyvas, kuriomis numeris 112 tapo pagrindiniu pagalbos tarnybų numeriu. 2004–2006 m. centras buvo vidaus reikalų centrinė įstaiga, o jos darbuotojai – statutiniai pareigūnai. 2004–2005 m. perimtas numerio 112 ir kitų pagalbos numerių administravimas Vilniuje iš Vilniaus miesto vyriausiojo policijos komisariato ir Vilniaus miesto priešgaisrinės gelbėjimo tarnyboshttp://www.delfi.lt/news/daily/lithuania/ugniagesius-vilniuje-bus-galima-iskviesti-numeriu-112.d?id=6999774.

2006 m. centras prijungtas prie Priešgaisrinės apsaugos ir gelbėjimo departamento, tapo jam pavaldus.http://www.vapgv.lt/index.php?option=com_content&view=article&id=84&Itemid=85  2008–2009 m. įkurti centro Vilniaus, Klaipėdos, Šiaulių, Alytaus skyriai bei darbo vietos Kaune, Panevėžyje, Marijampolėje, Utenoje, kuriais perimtas numerio 112 ir kitų pagalbos numerių administravimas iš atitinkamų apskričių vyriausiųjų ir rajonų policijos komisariatų, taip pat apskričių priešgaisrinių gelbėjimo valdybų ir tarnybųhttp://kauno.diena.lt/naujienos/lietuva/salies-pulsas/isteigti-nauji-bendrojo-pagalbos-centro-skyriai-246886http://www.pajurionaujienos.com/?act=exp&sid=4597.

2013 m. centro skyriai perėmė rajonų priešgaisrinių gelbėjimo tarnybų valdymą iš panaikintų šių tarnybų dispečeriniųhttp://www.dainavoszodis.lt/kraupus-ivykis-panevezio-rajone-neramina-ir-alytaus-bendrojo-pagalbos-centro-darbuotojus .

Nuo 2014 m. numeriu 112 priima pranešimus dėl aplinkosaugos pažeidimų.https://www.lrt.lt/naujienos/lietuvoje/2/38334/aplinkosaugininkus-bus-galima-iskviesti-telefonu-112

2014 m. panaikintos darbo vietos Kaune ir Panevėžyje, 2015 m. – darbo vietos Marijampolėje ir Utenoje bei centro Šiaulių skyriushttp://www.alfa.lt/straipsnis/49886223/keiciamos-bpc-padaliniu-aptarnaujamos-teritorijos.

Nuo 2015 m. rugpjūčio turi tris skyrius: Vilniaus, Klaipėdos ir Alytaus. Pagalbos skambučiai numeriu 112 priimami ir administruojami Vilniaus ir Klaipėdos skyriuose. Alytaus skyrius vykdo tik priešgaisrinių gelbėjimo pajėgų valdymąhttp://www.112.lt/keiciamos-bendrojo-pagalbos-centro-padaliniu-aptarnaujamos-teritorijos.

2020–2021 m. centro skyriai perėmė greitosios medicinos pagalbos tarnybos trumpųjų telefono ryšio numerių 03, 103 ir 033 administravimą.https://bpc.lrv.lt/lt/naujienos/bendrasis-pagalbos-centras-baigia-perimti-skambucius-greitosios-medicinos-pagalbos-tarnybos-telefono-numeriais 

 Viršininkai 
 2003–2013 m. Artūras Kedavičius
 2013–2014 m. Tadas Maroščikas
 2014–2015 m. Jūris Targonskas
 2015–2025 m. Audrius Čiuplys
 Nuo 2025 m. – Liutauras Šinkūnas

 Būstinės 
2003–2012 m. BPC būstinė buvo PAGD štabe Naujamiestyje (Vilniuje). 2013 m. BPC persikraustė į naują pastatą Antakalnyje (Vilniuje).

 Šaltiniai 

Kategorija:Lietuvos Respublikos vidaus reikalų ministerija
Kategorija:Antakalnis